पाएं अपने शहर की ताज़ा ख़बरें और फ्री ई-पेपरडाउनलोड करें
दोवड़ा थाना क्षेत्र के खलील गांव के रामसौर तालाब के ऊपरी छोर पर कंजडी के पेड़ पर बुधवार को एक युवक एवं युवती के शव एक ही रस्सी से लटके मिले। युवक-युवती के परिजनों को जानकारी देकर घटना स्थल पर बुलाया। खलील गांव के सरपंच ने घटना की जानकारी पुलिस को दी। जिस पर दोवड़ा पुलिस ने घटनास्थल पर पहुंच मौका मुआयना किया।
युवक के शव की शिनाख्त लीलवासा ग्राम पंचायत के अनेला फला निवासी 25 वर्षीय कमलेश पुत्र रमेश ननोमा, युवती की शिनाख्त कलारिया रघुनाथपुरा निवासी शिवानी पुत्री भरत अहारी निवासी के रूप में हुई। थानाधिकारी गजसिंह, बनकोड़ा चौकी प्रभारी हैड कांस्टेबल नेपाल सिंह, हैड कांस्टेबल कांतिलाल, कांस्टेबल पुष्पेंद्र सिंह, भुपेंद्र सिंह ने दोनों गावों के सरपंच एवं परिजनों के साथ में आपसी सहमति के बाद शव को पेड़ से नीचे उतारा।
इसके बाद बनकोड़ा प्राथमिक स्वास्थ्य केंद्र की मोर्चरी में पोस्टमार्टम के बाद शव परिजनों को सुपुर्द किए। मृतक कमलेश शादीशुदा है। उसके वर्तमान में एक पुत्री व पत्नी गर्भवती है। वहीं युवती शिवानी बीए बीएड है। घटना कल देर शाम की बताई जा रही है। आत्महत्या के कारणों का पता नहीं चल पाया है। पुलिस दाेनाें के परिजन से पूछताछ की जा रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn